Mediese fonds: Jou gids om te verander - Jou Geld | Solidariteit WêreldJou Geld | Solidariteit Wêreld
Tuis › Artikels › Mediese fonds: Jou gids om te verander	Mediese fonds: Jou gids om te verander
Gegewe die stand van openbare gesondheidsorg is ŉ mediese fonds een van die lewensnoodsaaklike dinge. Daarbenewens moet ons seker maak dat ons nie ingeloop word nie. Ek weet van gesinne wat dieselfde voordeel vir twee of sewe mense het. Die mediese fonds bied fantastiese individuele voordele maar die fyndruk onderwerp hulle aan ŉ gesinsvoordeel wat belaglik is. Jou premies groei maar nie jou voordele nie.
Gelukkig kan ons na al hierdie fyner besonderhede kyk. Voordat jy van mediese fonds verander (veral as jy swanger is), wil ek die volgende raad gee:
1. Kyk beslis na die voordele en lees die fyndruk. Belangrike kwessies om te oorweeg:
Sluit dit ginekologiese besoeke in?
Hoeveel skanderings word gedek?
Watse voordele kry jy ─ soos afslagvennote, ens.?
Word die 4D-skandering gedek?
Wat is by die hospitaalpakket ingesluit?
Is daar uitsluitings?
Is opvolgbesoeke ingesluit?
2. Stel vas of jou swangerskap gedek sal word.
3. Kry dit op skrif.
4. Maak seker dat die bevalling gedek sal word. Sommige mediese skemas stem hiertoe in, maar dek dan net die baba en nie die koste met betrekking tot die ma nie.
Kansellering van jou huidige mediese fonds by oorskakeling
Met die stygende koste van privaat gesondheidsorg en die hoë voorkoms van chroniese en aansteeklike siektes soos diabetes en tuberkulose in Suid-Afrika, kan ŉ mediese fonds help om mediese uitgawes te dek en seker te maak dat lede beter gesondheidsorgdiens kry. Volgens 2014 se Algemene Huishoudingopname deur Statistiek Suid-Afrika, behoort slegs 18,1% van Suid-Afrikaners tans aan ŉ mediese skema.
Wanneer huishoudings finansiële probleme ondervind, is hulle dikwels verplig om die leefstyluitgawes wat hulle nie meer kan bekostig nie, te besnoei. ŉ Mediese fonds behoort egter nie as ŉ luukse beskou te word nie want dit is noodsaaklik dat ons ons gesondheid moet oppas. As huishoudings vind dat hul begrotings elke jaar al meer knyp, is die ideaal dat hulle mediese fondse moet vergelyk en een moet kies wat die beste by hul behoeftes pas.
Gelukkig is alle mediese fondse inskiklik teenoor kliënte wat hul huidige skema verlaat om by ŉ ander een aan te sluit. Die aanbevole tyd vir oorskakeling is teen die einde van die jaar, veral aan die begin van Oktober. Hoewel die kanselleerproses redelik eenvoudig is, kan daar ŉ algemene wagtyd van tot drie maande en ŉ siektespesifieke tydperk van tot 12 maande wees, waarna jy toegelaat sal word om ŉ lid van ŉ ander mediese fonds te word. Dit geskied ingevolge die Wet op Mediese Skemas (Wet 131 van 1998), wat ook soos volg stipuleer:
“… in die geval van lede wat van mediese skema verander, waar die vorige mediese skema ŉ algemene of siektespesifieke wagtyd opgelê het en sodanige wagtyd ten tyde van beëindiging nog nie verstryk het nie, kan die mediese skema waarby die persoon aansoek gedoen het ŉ algemene of siektespesifieke wagtyd oplê vir die onverstrykte deel van sodanige wagtyd as wat deur die vorige mediese skema opgelê is.”